<classify> VERONICA ROMWALD -DAR ES SALAAM KUIMARIKA kwa huduma za uchunguzi na matibabu ya moyokatika Taasisi ya Moyo ya Jakaya Kikwete JKCI kumewezesha wagonjwa wotekutibiwa nchini na hakuna aliyepewa rufaa kwenda kutibiwa nje ya nchi. Kauli hiyo ilitolewa Dar es Salaam juzi na Mkurugenzi waIdara ya Magonjwa ya Moyo wa JKCI ambaye pia ni Bingwa wa Magonjwa ya Moyo, Dk.Peter Kisenge. Alisema hayo ni mafanikio makubwa kwa taasisi hiyo kwasababu imesaidia kuokoa fedha nyingi za Serikali ambazo hutumika kugharamiamatibabu kwa wagonjwa wanaopelekwa nje ya nchi. Dk. Kisenge alisema mafanikio hayo yamefikiwa kutokana nauwekezaji mkubwa uliofanywa katika taasisi, hasa kuwekewa vifaa vya kutosha vyakisasa vinavyohitajika kwa matibabu ya moyo pamoja na wataalamu. Wagonjwa waliokuwa wakipelekwa nje ya nchi kwa matibabukwa gharama za Serikali wamekuwa wakipungua mwaka hadi mwaka tangu kuanzishwakwa taasisi hii, alisema. Pia alisema kwa mwaka wa fedha wa 20162017 wagonjwa wamoyo waliopelekwa nje ya nchi walikuwa 17 tu na kila mmoja aliigharimu Serikalizaidi ya Sh milioni 30 za matibabu. Alisema kwa sasa taasisi hiyo imekuwa na jina kubwakutokana na matibabu ya kibingwa yanatolewa na wamekuwa wakitibu wagonjwa wandani na nje ya nchi. Tunaaminika Afrika, hasa ukanda wa Mashariki na Kati,tunapokea wagonjwa kutoka nje ya nchi, hii ina maana kwamba wana imani nahuduma zinazotolewa. Jana juzi tunimemuona mgonjwa kutoka Misri, hata kama hakutoka huko kuja hapa nchini kwamatibabu, pengine ameugua akiwa hapa, hii inatupa picha kwamba hayo mataifayana imani na sisi, alisema. Alisema taasisi hiyo hivi sasa inapokea wagonjwa wa njeout patients 300 kwa siku, wagonjwa 10 hadi 15 ni wa rufaa na wagonjwa wawilikati ya hao ni kutoka nchi za Afrika Mashariki na Kati. Pia alisema JKCI inatoa mafunzo kwa madaktari mbalimbali nakwa mwaka madaktari wapatao 20 wanapata mafunzo katika taasisi hiyo. Dk. Kisenge alisema hakuna mgonjwa anayefika na asipatiwehuduma, na wagonjwa wote wanatibiwa bila kujali hali zao kifedha. Gharama zetu ni zakawaida, lakini hakuna mgonjwa atakosa huduma, tuna wale ambao hawawezikugharamia matibabu, lakini nao tunawahudumia, alisema.  <topic>: AFYA 